**Bliv aktivitetsleder i SIND Rødovre og gør en stor forskel for andre**

**Som aktivitetsleder i SIND Rødovre bliver du en del af en lokalafdeling og kommer til at spille en vigtig rolle i at give mennesker, der lever med psykiske vanskeligheder og deres pårørende, et meningsfuldt fællesskab at deltage i og et åndehul i hverdagen. Som aktivitetsleder er du med til at planlægge og stå for fællesskabende og meningsfulde aktiviteter.**

Vi holder til i aktivitetshuset på Rødovrevej 114, 2610 Rødovre, hvor vi kan bruge huset hver onsdag eftermiddag fra kl. 16.30. Der er også mulighed for at lave aktiviteter udenfor huset i andre tidsrum. Du bestemmer selv, hvilke aktiviteter du godt kunne tænke dig at lave i samspil med deltagerne og med støtte fra SIND Rødovres bestyrelse, der består af frivillige. Vi søger flere aktivitetsledere, så I kan være flere om opgaven.

**Hvem er du?**
Du er selvstændig, handlekraftig og kan lide at komme med ideer, som kan blive ført ud i livet.

Du kan lide at møde mennesker med forskellige baggrunde og har en empatisk og motiverende tilgang til dem, ligesom du kan vedligeholde relationen. Måske har du erfaring med frivilligt arbejde.
Du har interesse i at arbejde med psykisk sårbare mennesker, og måske har du selv bruger- eller pårørendeerfaringer.

**Dine opgaver som aktivitetsleder:**

* Planlægning af aktiviteter
* Være med til at opstarte aktiviteter baseret på målgruppens ønsker
* Være med til at afholde aktiviteter to gange om måneden
* Skabe trygge rammer for aktiviteterne og tage godt imod nye

Du skal regne med at bruge ca. 8-10 timer om måneden, hvilket både dækker over planlægning og afholdelse af aktiviteterne.

**Som frivillig i SIND får du meget igen – bl.a.:**

* Mulighed for at gøre en meningsfuld forskel for andre, der har brug for dig
* Erfaring med organisering og ledelse af frivilligt arbejde
* Mulighed for at bruge dine kompetencer og livserfaring eller få noget på CV’et – vi skriver gerne en anbefaling til dig
* God støtte og vejledning i din opgave fra SIND Rødovres bestyrelse
* Du kan deltage gratis i SINDs kurser og konference for frivillige
* Et landsdækkende netværk af frivillige, der brænder for at fremme mental sundhed

**Vi glæder os til at høre fra dig!**

**Kontakt**:
**Mail:**
**Tlf.:**